als_Latn dik_Latn azb_Arab
Prishtinë, 21 tetor 2014 - Ministri i Punëve të Jashtme i Kosovës, Enver Hoxhaj, i ka dërguar një telegram urimi ministrit të Punëve të Jashtme të Shqipërisë, Ditmir Bushati, me rastin e zgjedhjes për herë të parë të Shqipërisë anëtare e Këshillit të të Drejtave të Njeriut të Kombeve të Bashkuara.
Ministri Hoxhaj me këtë rast ka përgëzuar Qeverinë dhe popullin e Shqipërisë për këtë të arritur të rëndësishme në politikën e jashtme.
Hoxhaj po ashtu ka theksuar se zgjedhja e Shqipërisë në këtë organ ndërqeveritar të OKB-së përbën vlerësim të merituar për angazhimin e vazhdueshëm të shtetit shqiptar në mbrojtjen dhe afirmimin e të drejtave të njeriut dhe se Shqipëria në vazhdimësi ka qenë shembulli më i mirë i promovimit të të drejtave të njeriut në rajon dhe më gjerë.
"Jam i bindur se Shqipëria gjatë anëtarësisë së saj 3 vjeçare do të kontribuojë fuqishëm në avancimin e mbrojtjes së të drejtave dhe lirive të njeriut. Zgjedhja e Shqipërisë si anëtare e Këshillit të të Drejtave të Njeriut të OKB-së ka rëndësi të madhe edhe për Kosovën dhe rajonin dhe se kjo do të ketë ndikim në avancimin e mëtutjeshëm të mbrojtjes së të drejtave të njeriut në rajon", thuhet në telegramin e Hoxhajt.
Shqipëria u zgjodh të martën për herë të parë anëtare e Këshillit të të Drejtave të Njeriut me 176 vota në zgjedhjet e mbajtura në Asamblenë e Përgjithshme të Kombeve të Bashkuara në Nju Jork. 47 vendet anëtare të KDNJ-së janë përgjegjëse për promovimin dhe mbrojtjen e të drejtave të njeriut.
als_Latn als_Latn als_Latn als_Latn als_Latn